OpenLLM-France/wikimedia huggingface dataset:
# Josep Miquel Calabuig i Adrià

Josep Miquel Calabuig i Adrià (l'Albereda de Xàtiva, 28 d'octubre de 1953) és un polític socialista valencià.
Fill d'una família treballadora, estudià als Claretians de Xàtiva, i posteriorment Química i Farmàcia a la Universitat de València, finalitzant la primera de les carreres. En aquella època es va afiliar al PSPV i va fer el servei militar a Catalunya, on va aprendre a llegir i escriure en català amb el diari Avui. De tornada a Xàtiva, va fundar l'Associació d'Amics de la Costera. Fou escollit regidor de Xàtiva a les eleccions municipals de 1979, i ocupà el càrrec de tinent d'alcalde i regidor d'Hisenda de 1980 a 1983. A les eleccions municipals de 1983, el PSPV-PSOE guanyà amb 14 regidors les eleccions, i fou escollit alcalde amb majoria absoluta. Fou reescollit a les eleccions de 1987 i de 1991. A les del 1995 ja no es va presentar.
Durant el seu mandat es va dur a terme una forta inversió en infraestructures públiques bàsiques com centres de salut, hospital, col·legis, centres de secundària, uns nous jutjats, el museu de l'Almodí, l'auditori municipal, una biblioteca i rehabilitació d'edificis històrics.

## Referències

* Biografia
| Precedit per: Manuel Casesnoves Soldevila | Alcalde de Xàtiva 1983 – 1995 | Succeït per: Alfonso Rus Terol |
# Riu Mohan

Mohan és un riu d'Uttar Pradesh a l'Índia que durant uns quilòmetres coincideix amb el límit fronterer amb el Nepal.
Neix al Nepal com un rierol que sorgeix d'uns aiguamolls, amb el llit per sota de terra. Rep un bon nombre d'afluents per la part nord, en destaquen el Kathni i el Gandhra. Per sota Chandan Chauki ja esdevé un riu important. Finalment desemboca al Kauriala, just damunt de Ramnagar, al districte de Kheri.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Famous Blue Raincoat: Songs of Leonard Cohen

Famous Blue Raincoat és el sisè àlbum de Jennifer Warnes i el primer que va enregistrar amb el seu segell particular.
Editat el 1987, Famous Blue Raincoat és un homenatge al cantautor canadenc Leonard Cohen, de qui va ser corista en les gires dels anys 1970. Es recullen temes des de l'àlbum Songs from a Room de 1969 a Various Positions de 1984.
Els músics convidats foren Stevie Ray Vaughan i Robben Ford per a la peça First We Take Manhattan i el mateix Cohen a Joan of Arc.

## Llista de temes

* First We Take Manhattan – 3:47
* Bird on the Wire – 4:42
* Famous Blue Raincoat – 5:33
* Joan of Arc – 7:57
* Ain't No Cure for Love – 3:21
* Coming Back to You – 3:43
* Song of Bernadette – 3:55 (Jennifer Warnes/Bill Elliott/Leonard Cohen)
* A Singer Must Die – 4:52
* Came So Far for Beauty – 3:37 (Leonard Cohen/John Lissauer)

## Referències

* ↑ Michael Bonner «"He would anoint us with essential oils"». Uncut, 01-02-2017, pàg. 61.
* ↑ Buchholz, Brad - "Portrait of Cohen - Two generations of Austin players acknowledge the majesty of one of America's foremost song-poets", Austin360.com
* ↑ Horowitz, Steve. «Famous Blue Raincoat > Review». PopMatters. [Consulta: 19 febrer 2017].

## Enllaços externs

* Info de l'àlbum al web de Leonard Cohen.
# Hiperíon (satèl·lit)

Hiperió és un satèl·lit de Saturn, el setè en ordre de distància des del planeta. Fou descobert el 1848 per l'astrònom William C. Bond (1789-1859) i el seu nom prové del tità Hiperió, pare d'Hèlios i de Selene.
Es troba en una òrbita a una distància mitjana d'1.481.000 km, realitzant una revolució en poc més de vint-i-un dies i sis hores. De forma relativament irregular, té un diàmetre aproximat de 300 km i una massa mil vegades inferior a la de la Lluna. Probablement està format majoritàriament per gel d'aigua.
La seva òrbita és notablement excèntrica i està en ressonància 4/3 amb la de Titan (o sigui, Hiperió orbita Saturn tres cops per cada quatre que l'orbita Tità). La combinació de l'òrbita excèntrica i la forma irregular fa que les forces de marea de Saturn sobre Hiperió siguin molt variables i això porta a que la rotació d'Hiperió sigui caòtica, sense ni un eix ni un període de rotació definits.

## Referències

* 1 2 3 Afirmat a: A Short History of Astronomy. Autor: Arthur Berry. Editorial: John Murray. Llengua del terme, de l'obra o del nom: anglès britànic. Data de publicació: 1898.
* 1 2 «NASA FACTS» (en anglès). NASA.
* ↑ URL de la referència: https://ssd.jpl.nasa.gov/?sat_phys_par. Data de consulta: 5 setembre 2020.
* ↑ Thomas, P.C.; Armstrong, J. W.; Asmar, S. W.; Burns, J. A.; Denk, T.; Giese, B.; Helfenstein, P.; Iess, L.; Johnson, T. V. «Hyperion's Sponge-like Appearance». Nature, 448, 7149, 2007, pàg. 50–56. Bibcode: 2007Natur.448...50T. DOI: 10.1038/nature05779. PMID: 17611535.
* 1 2 «Hiperión, la luna caótica». A: Astronomía. Orbis-Fabri, 1992, p. Sistema solar, pags. 37-38.
# Instrumentació (desambiguació)

«Instrumentació» té aquests significats:
* Música: La instrumentació és el procés d'escriure per a un determinat conjunt instrumental.
* Enginyeria: La instrumentació (enginyeria) és la ciència de construcció d'instruments de mesura en física i en física aplicada.
* Electrònica: La Instrumentació electrònica - Relativa a instruments electrònics
Viccionari
# Dr. Oetker

El Grup Oetker, en alemany: Oetker Gruppe o simplement Dr. Oetker, és una empresa multinacional, d'origen alemany fundada el 1891. Treballa en sis dominis d'activitats.
Després de la Segona Guerra Mundial (aquesta empresa ha reconegut que havia tingut treballadors esclavitzats), aquest grup es va dividir en dues companyies d'acord amb el hereus del fundador, l'anomenada segons el nom del fundador, Companyia August Oetker,: i l'empresa Dr. Arend Oetker Holding GmbH & Co.

## Activitats

* L'alimentació (pizzas, pudding, aromes, midó, Aliments processats, etc.)
* Les cerveses i les begudes sense alcohol (Radeberger, Jever, Dortmunder Actien-Brauerei, Clausthaler, Henninger, Mainzer Aktienbier, Grafenwalder etc.)
* Vins i begudes alcohòliques (Schloss Johannisberg, Henkell Trocken, Wodka Gorbatschow)
* Transports fluvials (Hamburg Süd)
* Banca (Bankhaus Lampe)
* Htels (Douglas Holding 26 %)
Fins al 2007, la filial francesa s'anomenava Ancel.

## Notes i referències

* ↑ http://www.atlantic-times.com/archive_detail.php?recordID=557 Arxivat 2013-12-13 a Wayback Machine.
* ↑ «Còpia arxivada». Arxivat de l'original el 2014-02-23. [Consulta: 23 març 2017].

## Bibliografia

* Article
|prénom1=Claire |nom1=Bader |titre=Dr. Oetker |sous-titre=L'insatiable appétit du pizzaiolo allemand |périodique=Capital |mois=septembre |année=2012 |numéro=252 |pages=48-49 |consulté le=18 avril 2014.

## Enllaços externs

* Dr. Oetker - Lloc web oficial (alemany)
# Bolivia

«Bolívia o Bolivia» té aquests significats:
* Bolívia (català) o Bolivia (castellà), estat a l'Amèrica del Sud
* Bolivia (Carolina del Nord), població dels Estats Units a l'estat de Carolina del Nord
* Bolivia (Illinois)
* Selecció de futbol de Bolívia, selecció esportiva que representa a Bolívia a les competicions internacionals de futbol
* Volta a Bolívia, cursa ciclista per etapes que es disputa a Bolívia
# José Francisco Jovel

José Francisco Jovel (Usulután, 26 de maig de 1951) és un exfutbolista salvadorenc de la dècada de 1970.
Fou internacional amb la selecció del Salvador.
Pel que fa a clubs, destacà a Luis Ángel Firpo i Águila.

## Referències

* ↑ José Francisco Jovel Fitxa i estadístiques a la FIFA
* ↑ Los Mundialistas del '82 en el 2007 - El Balón Cuscatleco (castellà)
* ↑ Francisco Jovel El ‘Káiser’ usuluteco Arxivat 2012-10-03 a Wayback Machine. - Diario de Oriente (castellà)
* ↑ Palabra de “el Kaiser” - El Gráfico (castellà)
# Famista 64

Famista 64 (ファミスタ64) és un videojoc de beisbol desenvolupat i publicat per Namco per la Nintendo 64 el 1997 exclusivament al Japó. És el dotzè joc en la sèrie de jocs de beisbol Famista, i va ser un dels videojocs exclusivament desenvolupats per Namco per la Nintendo 64.

## Referències

* ↑ «Release information». GameFAQs. [Consulta: 18 juny 2010].
# Hong Kong Airlines

Hong Kong Airlines és una aerolínia amb seu a Hong Kong. Fou fundada el 2001 com a CR Airways i inicià les seves operacions el 5 de juliol del 2003. Fou la primera aerolínia a obtenir un certificat després del retorn de Hong Kong a la Xina. L'aerolínia porta la seva designació actual de Hong Kong Airlines Limited (o Hong Kong Airlines) des del 30 de setembre del 2006.

## Comandes d'aeronaus

El 20 de desembre del 2005, l'empresa signà un memoràndum d'entesa amb Boeing per adquirir 30 Boeing 737-800 i 10 Boeing 787. Tanmateix, segons el web de l'aerolínia, tan sols té una comanda en ferm per a quatre Boeing 737-800, sense mencionar-ne cap per als Boeing 787.
El 21 de juny del 2007, la companyia signà un memoràndum d'entesa amb Airbus per a l'adquisició de 30 Airbus A320, 20 Airbus A330-200 equipats amb motors Rolls-Royce Trent 700 i un Airbus Corporate Jet. La comanda fou posteriorment confirmada per la signatura d'un contracte en ferm amb Airbus el 12 de setembre del 2007 i serà compartida entre l'empresa i la seva empresa germana de Hong Kong, Express Airways. El desembre del 2008, tres de les 20 unitats d'A330-200 inicialment encarregades foren convertides en A330-300 i transferides a Hong Kong International Aviation Leasing Co., Ltd. Seran operats per Hong Kong Airlines.
El 4 de febrer del 2010, Airbus anuncià un altre memoràndum d'entesa signat amb Hong Kong Airlines per adquirir 6 Airbus A330-200. Estan equipats amb motors Pratt & Whitney PW4000 i originalment foren encarregats pel Grup Marsans. Alhora, un dels A330-243 encarregats fou convertit en un -343.
A la Fira Aeronàutica de Farnborough, el juliol del 2010, Airbus anuncià que Hong Kong Airlines havia signat un memoràndum d'entesa per convertir comandes per a 15 A330 en A350 i fer una comanda addicional de 10 A330-200. No s'anuncià la selecció de motor per als A330.

## Referències

* ↑ «CR awarded Hong Kong ticket» (PDF) (en anglès). Flight International. Reed Business Information, 26 març – 1 abril 2002, p. 31 [Consulta: 30 juliol 2009].
# Lleó de Venècia

El Lleó de Venècia és una antiga escultura en bronze d'un lleó alat, situada a la plaça de Sant Marc, a Venècia, la qual simbolitza la ciutat.
Aquesta estàtua corona una de les dues grans columnes de granit de la plaça que s'erigiren cap a l'any 1268. Ha tingut una història molt llarga i fosca, és probable que originàriament fos una estàtua d'un lleó alat o griu en el monument al déu Sandon a Tars de Cilícia (actual sud de Turquia) cap al 300 ae.

## Referències

* ↑ Maguire, Henry and Robert S. Nelson, editors (2010), San Marco, Byzantium and the Myths of Venice (Dumbarton Oaks Byzantine Symposia and Colloquia); Dumbarton Oaks Research Library and Collection, pàgina 79 i nota 10 en pàgina 10.
* ↑ Scarfi, Bianca Maria, ”The Bronze Lion of St Mark” (1990); En: Scarfi, Bianca Maria, editor, The Lion of Venice: Studies and Research on the Bronze Statue in the Piazzetta, Prestel Publishing, pp. 31-124.
# Bolivar (Pennsilvània)

Bolivar és una població dels Estats Units a l'estat de Pennsilvània. Segons el cens del 2000 tenia 501 habitants.

## Demografia

Segons el cens del 2000, Bolivar tenia 501 habitants, 200 habitatges, i 148 famílies. La densitat de població era de 1.074,7 habitants per quilòmetre quadrat.
Dels 200 habitatges en un 24,5% hi vivien nens de menys de 18 anys, en un 64% hi vivien parelles casades, en un 4,5% dones solteres, i en un 26% no eren unitats familiars. En el 24,5% dels habitatges hi vivien persones soles el 16,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 2,85.
Per edats la població es repartia de la següent manera: un 18,2% tenia menys de 18 anys, un 9% entre 18 i 24, un 22,6% entre 25 i 44, un 30,1% de 45 a 60 i un 20,2% 65 anys o més.
L'edat mediana era de 45 anys. Per cada 100 dones de 18 o més anys hi havia 94,3 homes.
La renda mediana per habitatge era de 30.268 $ i la renda mediana per família de 35.682 $. Els homes tenien una renda mediana de 25.341 $ mentre que les dones 13.438 $. La renda per capita de la població era de 13.551 $. Entorn del 4,2% de les famílies i l'11,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bolivar». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Bolivar». American Fact Finder. Oficina del Cens dels Estats Units, 12-01-2010.
# Campionat internacional d'esgrima de 1921

El Campionat internacional d'esgrima de 1921 fou la primera edició de la competició que en l'actualitat es coneix com a Campionat del Món d'esgrima i es va celebrar a París. Organitzat per la Federació Internacional d'Esgrima, tots els participants eren europeus. El 1937 la competició va ser rebatejada oficialment com a Campionat del Món. El campionat de 1921 fou reconegut retroactivament com la primera competició mundial d'esgrima.

## Resultats

| Proves | Or | Plata | Bronze |
| Espasa ||||
| Homes individual | Lucien Gaudin | Gaston Cornereau | Henri Wijnoldy-Daniëls |

## Medaller

| Posició | País | Or | Plata | Bronze | Total |
| 1 | França | 1 | 1 | 0 | 2 |
| 2 | Països Baixos | 0 | 0 | 1 | 1 |
| TOTAL | TOTAL | 1 | 1 | 1 | 3 |

## Referències

* ↑ The Guinness Encyclopaedia of Sports Records & Results. Fencing World Championships, pages 165-167. Guinness Superlatives Ltd, 1987. ISBN 0-85112-492-5.
# Sword and planet

Sword and planet (espasa i planeta) és el nom que reben les obres a cavall entre la fantasia i la ciència-ficció on l'acció principal descriu els avenços d'un heroi que usa la força bruta i de vegades la màgia per vèncer els seus rivals en una sèrie d'aventures ambientades en altres planetes. El gènere va iniciar-se a principis del segle xx, va assolir la seva popularitat als anys 60 dins la novel·la de gènere i va decaure en començar la dècada dels 90.

## Característiques

El terme "sword and planet" sorgeix per analogia amb l'espasa i bruixeria, un subgènere del qual deriva i amb què comparteix força trets estructurals, com ara la primacia dels combats i l'acció individual per sobre de la complexitat de la trama. L'argument més comú d'aquestes històries és el següent: un home és transportat a un planeta distant on ha de combatre extraterrestres amb les armes a la seva disposició. Hi ha variants femenines però són força més reduïdes. Els extraterrestres poden tenir accés a tecnologies superiors però l'ambient sol ser decadent, d'un món mig abandonat, barbàric o medievalitzant, que és el principal tret que prové de la fantasia. Els episodis o proves que supera l'heroi provenen de la novel·la d'aventures clàssica i poden repartir-se entre diferents llibres o còmics d'una mateixa saga. De la ciència-ficció s'extreu l'ambientació planetària i la possible presència d'armes futurístiques.
Es diferencia de la space opera perquè l'amor no apareix o no té tanta importància dins la trama (la noia pot ser vista com un premi o motivació per a l'aventura, com al conte de fades tradicional, però no s'aprofundeix en la seva relació) i per la presència de la màgia (ocasional) en els combats. Els extraterrestres poden pertànyer a faccions rivals i tenir diferents característiques properes a les dels monstres però destaquen sempre per la seva hostilitat. La caracterització psicològica de l'heroi és escassa, ja que importa l'acció per sobre de la introspecció psicològica, una acció que sol contenir dosis de violència i decisions no sempre virtuoses. No es qüestiona la societat ni l'ús de la força, ja que es concep com una literatura de pur entreteniment.
La missió del protagonista pot ser rescatar una noia, aconseguir un aparell màgic per encàrrec o per poder pagar un rescat, tornar a casa seva després d'un transport indesitjat a un altre món o vèncer el cabdill rival dels extraterrestres aliats. Usualment emprèn la missió a contracor, obligat per extraterrestres hostils que el posen a prova. L'heroi posseeix una gran força i habilitat física, que són les principals vies que usarà per sobreviure a l'entorn desfavorable del planeta al qual ha estat traslladat.

## Obres destacades

* La saga de John Carter d'Edgar Rice Burroughs
* Flash Gordon, d'Alex Raymond
* La saga de Sojan the Swordsman, de Michael Moorcock
* La saga de Gor, de John Norman
* Tschai, de Jack Vance
* Swords of Talera, de Charles Allen Gramlich
* The Books of Skaith, de Leigh Brackett

## Referències

* ↑ Charles Gramlich, The Greenwood Encyclopedia of Science Fiction and Fantasy: Themes, Works, and Wonders
# Herbera de la Creu

Herbera de la Creu és una cabana de l'Esquirol (Osona) inclosa a l'Inventari del Patrimoni Arquitectònic de Catalunya.

## Descripció

Cabana coberta a dues vessants amb el carener perpendicular a la façana orientada a migdia. Consta de planta baixa i primer pis. La façana presenta un gran portal d'arc de mig punt i els murs laterals són continguts per dos contraforts, un a cada costat. A ponent presenta uns graons de pedra que menen al primer pis, el terra d'aquest pis és de fusta i la teulada és sostinguda per grans cavalls, també de fusta. Els murs de llevant i tramuntana són cecs. És construïda amb pedra de color blavós unida amb morter de calç i fusta. L'estat de conservació és bo i és una edificació de gran bellesa per la seva simplicitat estructural.

## Història

La cabana de la Creu, com el mas, està situada sota el cingle d'Aiats i la seva història va unida a la del mas Caselles. La Creu, junt amb la Cabreta és una de les masoveries del mas Caselles el qual el trobem documentat en el fogatge de 1553 de la parròquia i terme de Sant Julià de Cabrera. No tenim cap element ni data constructiva del mas o de l'Herbera que ens permetin datar la seva construcció.

## Referències

* 1 2 «Herbera de la Creu». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 setembre 2017].
# Illescas

* Per la localitat de l'Uruguai vegeu Illescas (Uruguai)
Illescas és un municipi d'Espanya pertanyent a la província de Toledo, a la comunitat autònoma de Castella-la Manxa. Limita amb Casarrubuelos al nord, a la comunitat de Madrid, i Yeles a l'est, Numancia de la Sagra i Yuncos al sud, i Cedillo del Condado, El Viso de San Juan, Carranque i Ugena a l'oest, a la província de Toledo.

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Luis Gamboa Conde | Independent | 19/04/1979 |
| 1983 - 1987 | José Vicente Inogés Parra | PSOE | 28/05/1983 |
| 1987 - 1991 | José Vicente Inogés Parra (14/01/1988) Carlos Gómez García | PSOE PSOE | 30/06/1987 |
| 1991 - 1995 | Felipe Delgado Redondo | Independiente | 15/06/1991 |
| 1995 - 1999 | José Manuel Tofiño Pérez | PSOE | 17/06/1995 |
| 1999 - 2003 | José Manuel Tofiño Pérez | PSOE | 03/07/1999 |
| 2003 - 2007 | José Manuel Tofiño Pérez | PSOE | 14/06/2003 |
| 2007 - 2011 | José Manuel Tofiño Pérez | PSOE | 16/06/2007 |
| 2011 - 2015 | Fernando Javier Cabanes Ordejón | PP | 11/06/2011 |
| 2015 - 2019 | José Manuel Tofiño Pérez | PSOE | 13/06/2015 |
| 2019 - 2023 | José Manuel Tofiño Pérez | PSOE | 15/06/2019 |
| Des del 2023 | n/d | n/d | 17/06/2023 |

## Enllaços externs

* Diputació de Toledo
* Fundación Hospital Ntra. Sra. de la Caridad. Sobre el llegat d'El Greco.
# Barri de l'Erm (Manlleu)

El Barri de l'Erm és un barri del municipi de Manlleu, a la comarca d'Osona, província de Barcelona, a Catalunya. Te una població de 6.300 habitants de les que el 55% són d'origen estranger. Cal destacar també que es el barri amb mes habitants de tot Manlleu.
Es troba en el quadrant nord-est del nucli urbà entre l'Avinguda de Roma i el Passeig de Sant Joan. El seu nucli principal el constitueixen els blocs d'edificis anomenats Pisos de Can Garcia i Pisos de Can Mateu. El "Projecte d'Intervenció Integral del Barri de l’Erm de Manlleu” inclou també als anomenats Pisos de Can Casas situats a l'esquerra del Passeig de Sant Joan.

## Història

El barri va sorgir a principis de la dècada de 1960 quan es van construir els blocs citats a fi de proporcionar habitatge a la gran massa de treballadors immigrants, especialment d'Andalusia, que havien arribat a la ciutat, encara que van ser ocupats també, si bé en menor proporció, per persones originàries del mateix municipi. El barri va prendre el seu nom de la masia de l'Erm que existia al costat de la carretera de Torelló.
A principis de la dècada de 1970 es va edificar i va consagrar l'església de Sant Pau, que comptava amb un camp de futbol (actualment transformat en parc municipal) en el qual jugava un equip local que portava el nom de la parròquia. Per la mateixa època va començar a funcionar el col·legi nacional "Francisco Franco" (actualment Escola Pública Puig-Agut).
A principis dels anys 1980 es van asfaltar els carrers del barri i es va construir el mercat municipal en el solar entre el col·legi públic i la Avinguda de Roma. Des del 1993 els carrers del barri acullen el mercat setmanal dels dissabtes.
La crisi dels anys 1980 va repercutir notablement en el barri que va sofrir problemes socials que li van donar mala fama. En aquesta època el barri va arribar a ser conegut amb el nom despectiu de "El Vietnam".
A partir de finals dels anys 1990 el barri va començar a albergar a immigrants d'origen marroquí que en l'actualitat han arribat a ser majoritaris. La plaça de Sant Antoni de Pàdua alberga avui (2022) únicament establiments regentats per persones d'origen marroquí, retolats en àrab i català, entre els quals hi ha una mesquita.
A principis del s. XXI es va inaugurar el Casal Frederica Montseny. El Projecte Barri de l’Erm (Projecte d'Intervenció Integral del Barri de l’Erm de Manlleu), en el marc de la “Llei de Barris” de la Generalitat de Catalunya, va ser aprovada l'any 2004, i entre el 2004 i el 2015, es va fer una profunda remodelació urbanística que inclou el nou disseny del mercat municipal, el nou disseny del parc principal del barri, o la mes important: la demolició dels Pisos de Can Garcia. Finalment, el juliol del 2021, es va acabar després molts anys la demolició dels pisos Can Garcia. Això va convertir als Pisos de Can Mateu, els mes importants del barri.
Actualment el 55% de la població del barri de l'Erm són d'origen estranger, mentre que la població total del barri té aproximadament unes 6.300 persones. També el barri s'ha guanyat la fama de ser una zona amb una delinqüència alta.
# Districte de Haguenau

El Districte de Haguenau és un antic districte del departament francès del Baix Rin, a la regió del Gran Est. Comptava amb 3 cantons i 56 municipis. El cap del districte era la sotsprefectura de Haguenau.
El 2015 es va fusionar amb el districte de Wissembourg per crear el nou districte de Haguenau-Wissembourg.

## Cantons

cantó de Bischwiller - cantó de Haguenau - cantó de Niederbronn-les-Bains

## Vegeu també

* Cantons del Baix Rin
# Can Carbonell

«Can Carbonell» té aquests significats:
* Can Carbonell o Can Bohigues, edifici d'Anglès (Selva)
* Can Carbonell (Cabrils), masia de Cabrils (Maresme)
* Can Carbonell (Caldes de Malavella), masia que dona nom a una urbanització a Caldes de Malavella (Selva)
* Can Carbonell (Canet de Mar), edifici de Canet de Mar (Maresme)
* Can Carbonell (Llívia), masia de Llívia (Cerdanya)
* Can Carbonell (Sant Just Desvern), masia de Sant Just Desvern (Baix Llobregat)
* Can Carbonell (Santa Margarida i els Monjos), edifici de Santa Margarida i els Monjos (Alt Penedès)
* Can Carbonell (Sils), masia de Sils (Selva)
* Can Carbonell (Terrassa), masia de Terrassa (Vallès Occidental)
* Can Carbonell de Pinells, masia de Santa Maria de Palautordera (Vallès Oriental)
* Can Carbonell (Santa Maria de Palautordera), masia de Santa Maria de Palautordera (Vallès Oriental)